හැමදෙනාම ඉල්ලනවා පොලිස්පතිතුමා මාරු කරන්න ඕන...'සාදයට කඩා වැදුනු ඇඹිලිපිටිය පොලිසිය - පොලු වලින් පහරදී විසිනව හැවිරිදි එක් දරු පියෙක් ඉහළ මහලකින් බිමට තල්ලු කර මරා දැමු බව පවසමින් ප්‍රදේශයේ විරෝධතා තවදුරටත්  ක්‍රියාත්මකවෙයි.මත්පැන් ඉල්ලූ පොලිසියට  මත්පැන් නොලැබීම නිසා අමනාප වූ පොලිස් නිලධාරීන්ගේ කීම අනුව ඇඹිලිපිටිය පොලිසියේ මූලස්ථාන පොලිස් පරීක්ෂකවරයා ඇතුළු සිවිල් ඇඳුමින් සැරසුණ නිලධාරීන් කණ්ඩායමක් පැමිණ දේපළ වලට හානිකර එහි සිටි කාන්තාවන් ළමයින් ඇතුළු පිරිසට පහර දී ඇතැයි නීතිඥ විජිත පුංචිහේවා ඇඹිලිපිටිය මහේස්ත්‍රාත්වරයාට දැනුම් දී තිබුණි.මැදියම් රැයේ ප්‍රහාරය සඳහා ඇඹිලිපිටිය පොලිසියේ නිල ඇඳුමින් සිටි නිලධාරීන් කීප දෙනෙක් සහ සිවිල් ඇඳුමින් සැරසුණු නිලධාරීන් කීප දෙනෙක් පැමිණ ඇති බවයි නීතිඥවරයා අධිකරණයට දැනුම් දී ඇත්තේ.නීතිපතිවරයා වෙනුවෙන් මරණ පරීක්ෂණයට පැමිණ සිටි රජයේ නීතිඥ දිලීප පීරිස් පැවසුවේ ඉහත කී මරණය සම්බන්ධයෙන් මෙතෙක් අත්අඩංගුවට ගෙන ඇත්තේ එක් සැකකරුවෙක් පමණක් බවයි.ඒ අනුව සාක්ෂිවල සඳහන් ඇඹිලිපිටිය මූලස්ථාන පොලිස් පරීක්ෂකවරයා සහ සෙසු පොලිස් නිලධාරීන් වහා අත්අඩංගුවට ගන්නා ලෙසත් ඔහු අධිකරණයෙන් ඉල්ලා සිටියා.මේ අතර සුමිත් ප්‍රසන්න ජයවර්ධනගේ මරණයට වගකිවයුතු පොලිස් නිලධාරීන්ට එරෙහිව,  කෘර වධහිංසා වැළැක්වීමේ ජාත්‍යන්තර ප්‍රඥප්තිය යටතේ නඩු පවරන මෙන් නීතිපතිවරයාට නියෝගයක් කරන්නැයි ඉල්ලා ශ්‍රේෂ්ඨාධිකරණයට පෙත්සමක් ඉදිරිපත් කෙරිණ.